Rødven kirke

Rødven kirke, tidligere Rødven kapell er en langkirke med stavkirkestil. Den ligger nede ved sjøen i bygda Rødven i Rauma kommune. Den er en del av Den norske kirke og hører til Indre Romsdal prosti i Møre bispedømme. Kirken ble bygd i 1907 samtidig med de to søsterkirkene, Veøy kirke på Sølsnes (nå i Molde kommune) og Holm kirke på Holm (nå i Rauma kommune). Disse to kirkene var et forbilde, og datidens kirkebygg skulle gjerne ha dragehoder, men det fikk ikke Rødven. Eksteriøret ble forsøkt holdt i stil med Rødven stavkirke, som står like ved. De to kirkene er allikevel ikke særlig like; stavkirken er umalt og brun av tjære, mens kapellet er malt i rødt og hvitt. I 1980-årene fikk kirken nytt orgel. Referanser Kilder Thaule, John Ove; Ubostad, Ingar; Pedersen, Bjørn. 1990. Kyrkjene våre i Ei bok om Rauma, Rauma Kommune. s 207-210 (no) «Rødven kirke». Kirkesøk. Den norske kirke. Eksterne lenker (no) «Rødven kirke». Kulturminnesøk. Riksantikvaren – Direktoratet for kulturminneforvaltning.